ร้านน่านั่งใน อ.พระพุทธบาท ตั้งอยู่ริมถนนพหลโยธิน ถ้ามาจากกรุงเทพฯ ร้านจะอยู่ขวามือ เลยตัวอ.พระพุทธบาทไปนิดนึง อาหารมีทั้งอาหาร ไทย และ ฝรั่ง ร้านจะมีโซนห้องแอร์ และโซนด้านนอก วันนี้พาครอบครัวมาทานหลายคนค่ะ เลยสั่งหลายอย่าง

-ส้มตำปูม้า ปูสดเย็นๆ เส้นมะละกอกรอบๆ รสชาติกลางๆ ถ้าชอบรสจัดอาจจะต้องย้ำตอนสั่งค่ะ
-ผัดฉ่าปลาดุกทะเล ปลาสดดี ไม่มีกลิ่นคาว บวกกับใส่สมุนไพรมาเยอะ ขนาดเราไม่สันทัดปลาเท่าไหร่ก็ยังว่าใช้ได้ค่ะ
-ต้มยำทะเลน้ำข้น รสชาติไม่จัดมากค่ะ ออกนวลๆ
-สลัดกุ้งทอด ผักสดดี แต่ผักใส่มาในโถแยกกับน้ำสลัดมาต่างหาก เวลาทานต้องตักน้ำสลัดข้นๆมาทา เลยไม่ค่อยเข้าเนื้อผักเท่าไหร่ค่ะ
-แกงป่าปลาเห็ดโคน น้ำแกงเข้มข้นดีค่ะ แต่เราไม่ได้ทานปลา แม่กับป้าเป็นคนทาน เราก็ลืมถามว่าเป็นยังไงมั่งค่ะ
-ปลาหมึกผัดไข่เค็ม ปลาหมึกสดดี กัดไปกรอบๆ รสชาติก็จะออกนวลๆค่ะ
-สปาเก็ตตี้คาโบนาร่า ลูกสาวทานคนเดียวค่ะ เราเลยไม่รู้รสชาติ

สรุป อาหารอร่อยใช้ได้ รสจะออกไปทางกลางๆ ไม่จัดจ้าน ราคาก็กลางค่ะ ไม่ถูกไม่แพง ร้านสะอาด บรรยากาศดี แต่ขอหักตรงพนักงาน ดูไม่กระตือรือล้น ไม่สนใจแขกเท่าไหร่ ทั้งๆที่ลูกค้าน้อย น้ำหมดก็ไม่เติม แม่กับแฟนเราต้องลุกไปเติมให้กันเองหลายครั้ง คิดเงินช้า อาหารดีหมด ยกเว้นพนักงานที่ควรปรับปรุง ขอติเพื่อก่อนะคะ